stanford-oval/wikipedia huggingface dataset:
אלחנן אלחדד
קריירה מוזיקלית

אלחדד החל את הקריירה המוזיקלית בישיבת "עטרת ישראל", כשהלחין את השיר "ברכו" לתחרות "המלחינים" במחנה "בני תורה" של ישיבת עטרת ישראל. השיר זכה במקום הראשון, ובוצע לאחר מכן על ידי מוישי רוט ותזמורת "המנגנים" במופע "קומזינג 2", אך הוא בחר לשמור על אנונימיות, ולכן הקרדיט ניתן תחת השם "מחנה בני תורה".
באוגוסט 2018 פרסם הזמר קובי ברומר את הסינגל "צועק אליך" שהלחין אלחדד ובשנים שלאחר מכן אלחדד הלחין וכתב שירים עבור זמרים רבים בציבור החרדי במגוון סגנונות מוזיקליים - מוזיקה חסידית, מוזיקה מזרחית ומוזיקה יהודית מקורית. שיריו זכו להצלחה והוא נחשב לאחד המלחינים המוצלחים במוזיקה החרדית.
בספטמבר 2021, במצעדים המוזיקליים החרדים, זכו רבים משיריו בתארים "שיר השנה", והוא עצמו זכה בתואר "מלחין השנה" – במקום הראשון במצעד של רדיו "קול חי מיוזיק" ורדיו "קול פליי", במקום השני בקטגוריה זו במצעד של "בחדרי חרדים", ובמקום השלישי במצעד של "כיכר השבת".
באוגוסט 2022, כתב עליו מבקר המוזיקה של האתר כיכר השבת נתנאל לייפר טור, בו שיבח את פעילותו המוזיקלית וכתב בין היתר ”היכולת שלו גם לכתוב חומרים מקוריים וגם להלחין בצורה נפלאה טקסטים מהמקורות היא נדירה במחוזותינו והופכת אותו ליוצר מהחשובים ביותר במוזיקה היהודית המודרנית.”
באוקטובר 2022 זכה אלחדד בתואר "מלחין השנה" בכל מצעדי המוזיקה שנערכו לסיכום שנת ה'תשפ"ב במוזיקה היהודית – רדיו "קול חי מיוזיק", רדיו "קול פליי", "בחדרי חרדים" ו-"כיכר השבת".
בספטמבר 2023, בטור לסיכום שנת תשפ"ג במוזיקה החרדית, שיבח מבקר המוזיקה נתנאל לייפר את פועלו של אלחדד בשנה זו וכתב ”אלחנן אלחדד הוא היוצר הכי גדול שצמח פה בשנים האחרונות. לאוזניי גונבו כמה סקיצות של הבחור המוכשר הזה ואני יכול לומר לכם בפה מלא, לו היה בוחר לשיר בעצמו את שיריו הוא היה ה"ישי ריבו" החדש. מעבר לכתיבה וההלחנה המושבחים, אלחדד הוא זמר נהדר ממש, חבל שהוא צנוע מדי..”
באותו חודש, נבחר אלחדד על ידי צוות כתבי מגזין "קול פליי" לאחד מ-40 הצעירים המבטיחים במוזיקה היהודית. במגזין נכתב כי "אלחדד מצליח ללהטט בין סגנונות, בין הישראלי, החסידי והמזרחי, ועושה זאת בכל סגנון בצורה המיטבית ביותר". באוקטובר 2023 זכה בתואר "מלחין השנה" במצעד המוזיקה של רדיו קול פליי, ובמקום השני בקטגוריה זו במצעד המוזיקה של אתר כיכר השבת, ואתר המחדש.
בנובמבר 2023 כתב עליו נתנאל לייפר ”אלחדד הוא יוצר ומלחין חשוב לא רק בגלל השירים הטובים שיוצאים תחת ידיו, אלא גם בגלל הגיוון וההשפעה הרבה שלו על היצירה היהודית בשנים האחרונות לאחר ההצלחה הענקית של כמה מלהיטיו.”
לאחר שבתחילת הקריירה שלו שמר על אנונימיות ולא הופיע בציבור, ב-25 באוקטובר 2023, בתחילת מלחמת חרבות ברזל, הופיע לראשונה בפומבי, במיזם המוזיקלי "שרים אמונה" של רדיו קול חי מיוזיק. באוקטובר 2024 התראיין לראשונה בתוכנית מצולמת, בריאיון שהעניק לנתנאל לייפר בתוכניתו "המבקר" שמשודרת באתר כיכר השבת.
בנובמבר 2024 הוציא את שירו הראשון בו השתתף בקולו – "ניגון של צדיק", בדואט לצד הזמר ארי גולד.
משיריו

אלחדד כתב והלחין עשרות שירים שהתפרסמו, ובוצעו על ידי זמרים רבים.
מספר סינגלים שכתב הפכו ללהיטים, וזכו במקומות גבוהים במצעדי המוזיקה השנתיים של אתרי החדשות ותחנות הרדיו החרדים.
| הזמר | שם השיר |
| --- | --- |
אבי אילסון: תן לי אור, יש לי הכל, שבילים (עם איציק דדיה), הכל יעבור, ארץ ישראל
אבישי אשל: להאיר את העולם, מרגיש אחר
אהרן מאיר: בנשמה
אייל טויטו: חלומות
איציק דדיה: נכספתי, כוכבים, מי יודע, שבילים (עם אבי אילסון)
איציק וינגרטן: אתה תשיר, כל ההתחלות, צועדים לחופה
איתי וגנר: מקום אחר
איתן כהן: בוא יבוא, תשחרר
אלי בן ארי: מחיש ישועה
אלי מרקוס: אהבתי
ארי ברמן: תמיד שומר
ארי גולד: הטוב, צועקים, אהבת תורה (עם מוטי וייס), חיזוקים, ימים טובים
אריאל צור: לחיים
בני פרידמן: תשירו, יום אחד
גבי אהרון: תפילה אחת
דוד כהן: יום החתונה
דני פגלון: בואו
הלל מאיר: כל מיני שמחה
המנגנים: ברכו
חיים ישראל: אבא כל יכול, יש לי, פנס קטן, אלי שבשמיים
טל ועקנין: בוקר
יהודה פליישמן: יבנה ביתו
יואל ושמואל אלהרר: כמה טוב
יוני זי: עננו, אבינו חי
יוסי רוטנר: לא אפחד
יעקב ישראל: הכל טוב אחי, תחת לחופה, שם איתי, רוצים גאולה
מאיר גרין: בנשל
מוטי עויזר: היום הזה
מיכאל אזולאי: סימן, הושענא
מיכה גמרמן: כל האור בעולם, זכות לעולם
מנחם קובי: יותר טוב, זמן הגאולה
מרדכי שפירא: ותבוא
משה סילבר: להיות קרוב, הנה זה בא
משה קליין: נס, שמחה שלמה, שיר פשוט, ניצוץ יהודי, הר מירון, היום, בדרך אל האור, לנסות (עם גד אלבז), בין כוכבים (עם בני פרידמן)
נמואל הרוש: הלוך ושוב, עד אליך, כמה שאתה אוהב, רק אתה
נתי לוין: מי להשם אליי, נאר אין השם, תקרא לו, לשיר רק לך
נתנאל ישראל: לא יום ולא לילה, מקום בלב
נתן שוהם: בלב שמח
עקיבא שכטר: ואמר ביום ההוא
קובי ברומר: צועק אליך, יהודי אף פעם לא לבד
רולי דיקמן: מיד הם נגאלים
רפאל אוזן: אנא בחסדך
שי זוהר: משה}
שמואל הררי: בית נאמן, שכינה בינינו, עולם גדול
שמחה פרידמן: השם ישמרך, רועה אחד
שלום ברנהולץ: אתה קרוב, עם סגולה
שמולי הורביץ: ישראל בטח בהשם
שמעון בר יוחאי: קרוב לאור
שראל סופר: שמים מלאים תפילות, ממעמקים
חיים אישיים

אלחדד נשוי, אב לארבעה ומתגורר בירושלים. הוא אברך כולל במקביל לעיסוקו כמוזיקאי.
אחייניו הם המפיקים והמעבדים המוזיקליים יאיר ואייל שריקי.
עמותת רוח ערבה

| --- | --- |

 שמות קודמים:  עמותת בין השיטין
 מדינה:  ישראל
 מטה הארגון:  חצבה
 יושב ראש:  רן שדה
 מנכ"ל:  מיכאל צדוק
 עובדים:  119 (נכון ל-2011)
 תקופת הפעילות:  2007–הווה (כ־17 שנים)
 https://www.aravaspirit.org.il/
 
עמותת רוח ערבה היא עמותה לחיזוק ההתיישבות בערבה באמצעות פרויקטים חינוכיים וקהילתיים. העמותה הוקמה בשנת 2007 על ידי תושבים בני הדור השני בערבה, מתוך תפיסה כי לפיתוח הערבה יש חשיבות גדולה בחיזוק המפעל הציוני, מדינת ישראל והחברה הישראלית. מרבית הפעילות מתמקדת בצעירים לפני ואחרי השירות הצבאי. בנוסף פרויקטים שונים שנועדו למשוך לערבה מבקרים מרחבי הארץ והעולם.
העמותה הקימה ומפעילה ארבע מכינות קדם-צבאיות ערבה: מכינת ערבה-חצבה, מכינת ערבה-פארן מכינת ערבה-צופר ומכינת ערבה-עין יהב.
הקמה

עמותת רוח ערבה נוסדה בשנת 2007 תחת השם "עמותת בין השיטין" על ידי תושבי הערבה, במטרה לקדם מיזמים חינוכיים וחברתיים בערבה התיכונה. בשנת 2009, עם העלאת הרעיון להקים במושב חצבה את המכינה הקדם-צבאית הראשונה בערבה, הוחלף הוועד המנהל של העמותה על ידי יוזמי המהלך – אף הם תושבי הערבה. מאז ועד היום עומד בראש העמותה רן שדה, בן מושב חצבה, ולצדו פועלים חברי ועד ממושבי הערבה התיכונה. הפרויקט הראשון של העמותה היה ייסוד המכינה הקדם-צבאית בחצבה, שהובל על ידי אבישי ברמן. ברמן כיהן כראש המכינה עד לשנת 2022, אז מונה למנכ"ל מועצת המכינות הקדם צבאיות הציוניות-ישראליות.
פעילות

לעמותה 13 מוקדי פעילות ברחבי הערבה, עם קרוב ל-500 צעירים בשנה המשתתפים במפעלים השונים: 4 מכינות קדם צבאיות במושבים חצבה (מכינת ערבה-חצבה), והשלוחות בצופר, פארן ועין יהב, תוכנית "עבודה עברית" לבוגרי צבא ו'מדרשת הערבה'. בנוסף לאלו גם פרויקטים נוספים כמו 'חוות בין השיטין', SOS WIFI ו'פרויקט זמן ערבה'.
מכינות ערבה – מפעילה את מכינה קדם-צבאית ערבה ושלוש שלוחות: פארן, עין יהב וצופר. בשנת תשפ"ג למדו במכינות של העמותה סה"כ כ-150 חניכים.
פרויקט "עבודה עברית" – פרויקט משנת 2011 המביא צעירים ישראלים בוגרי שירות צבאי ולאומי לתוכנית של 7 חודשי עבודה חקלאית, לצד לימודי העשרה והעמקת הזהות, וכן חיי קהילה. בשנת 2023 השתתפו בתוכנית כ-300 צעירים.
חוות בין השיטין – המיזם חינוכי-חקלאי ותיירותי שהוקם בשנת 2017 במושב חצבה. המיזם מארח קבוצות מישראל ומחוצה לה, וחושף אותם לסיפור ההתיישבות והחקלאות בערבה.
מדרשת הערבה – מסגרת גג לתוכניות עומק לקהלים בוגרים שהוקמה בשנת 2019. במדרשה הוקם בית מדרש קהילתי, מתקיימת תוכנית שנה ב' של המדרשה ופרויקט "מפגש ישראלי". בראשה עומד אוריה רוזן.
SOS Wifi: תקשורת מצילת חיים – פרויקט שקם בשנת 2019 במסגתו מוצבות מערכות טכנולוגיות בשטח המאפשרות תקשורת מבוססת Wi-Fi במסלולי טיול בהן לא קיימת קליטה סלולרית. הפרויקט, אשר בשלב פיילוט, מופעל בשיתוף פעולה עם רשות הטבע והגנים.
קידום התיישבות בערבה – בראשית 2020 נפתח בעמותה אזור פעילות חדש הממוקד בקידום התיישבות בערבה, בשיתוף קרן קיימת לישראל עם המועצות האזוריות הערבה התיכונה וחבל אילות במסגרת פרויקט "קק"ל 2040".
הערות שוליים

↑  הלל קרוגר, חלוציות אז והיום – הכירו את מנכ"ל מועצת המכינות הנכנס, אבישי ברמן, באתר מועצת המכינות הקדם צבאיות הציוניות-ישראליות, ‏08 ינואר 2023
כשל לוגי

כשל לוגי הוא שגיאה בתהליך הסקת מסקנות מטיעון לוגי כאשר אמיתותה של המסקנה אינה תלויה בנכונותן של ההנחות שהיא מבוססת עליהן. כאשר קיים כשל בטיעון, הוא נחשב לא־תקף. קיום כשל לוגי בטיעון אין משמעותו בהכרח שהנחות הטיעון או מסקנותיו שגויות; ייתכן שהן ההנחות והן המסקנות נכונות, אך הטיעון אינו תקף משום שהמסקנה שלו אינה נובעת מהנחות היסוד שלו בהתבסס על הכלי הלוגי בו משתמשים.
טיעון יכול להיות בעל כשל לוגי אף אם הטיעון אינו לוגי טהור. לדוגמה, טיעון שאינו מיישם נכונה את עקרונות הסבירות או הסיבתיות יכול להיות טיעון שהוא שגגה לוגית או כולל כשל לוגי.
זיהוי כשלים לוגיים עשוי להיות קשה לעיתים, משום שאנשים העושים שימוש בטיעון הכולל כשל לוגי משתמשים לעיתים קרובות בתחבולות שונות, חלקן מודעות וחלקן מובנות בכשל עצמו, כדי להסתיר את הכשל. התחבולות הנפוצות ביותר הן שימוש ברטוריקה, פנייה אל הרגש או אל חולשות פסיכולוגיות או חשיבתיות.
נהוג לחלק את הכשלים הלוגיים לשני סוגים:
כשל פורמלי – כשל בצורת ההגשה של טיעון מסוים, שמשתמש בצורת הגשה שאיננה תקפה, כדוגמת אישור הסוגר.
כשל לא פורמלי – כשל בתוכן של טיעון מסוים, שקיים עקב ביסוס פסול שלו, כדוגמת אד הומינם.
דוגמאות

במובן הצר של המונח, כשל לוגי הוא יישום שגוי של עקרון לוגי תקף, או יישום של כללים שאינם קיימים. לדוגמה:
חלק מהפעולות של פינוי אנשים מבתיהם חוקיות במדינה זו.
חלק מהפעולות של פינוי אנשים מבתיהם אינן חוקיות במדינה זו.
לכן, חלק מהפעולות של פינוי אנשים מבתיהם הן גם חוקיות וגם בלתי חוקיות במדינה זו.
הכשל הלוגי כאן גלוי לעין: כדי להגיע אל המסקנה, המילה "חלק" המופיעה בטענה הראשונה ובטענה השנייה מפורשת כמזהה של אותה קבוצה, אף שאין שום איתות (לדוגמה, שימוש ב"אותו חלק" במקום "חלק" בטיעון השני) שכך הדבר. כדי להבהיר את הכשל ולסלק מסיחים שמטרתם לבלבל, ניתן להציב את הטיעון שוב, תוך שימוש במונחים אחרים. לדוגמה:
חלק מהמספרים זוגיים.
חלק מהמספרים אינם זוגיים.
לכן, חלק מהמספרים הם גם זוגיים וגם לא זוגיים (דבר שברור שאינו נכון).
בדוגמה זו היה קל מאוד לזהות את הבעיה, אך רוב הטיעונים הכוללים כשל לוגי אינם כה בהירים וקלים לאיתור. ברבים מהם יש שימוש בסיבתיות, שאותה לא ניתן לפשט למערכת לוגיקה פורמלית. אחרים משתמשים בתכסיסים פסיכולוגיים כמו היחס בין המדבר והשומע, פנייה לרגשות, מוסר או נאמנות למולדת, או הטעיות פשוטות, וכן שימוש בטענות משתמעות, שאינן מוצגות בגוף הטיעון עצמו.
דוגמאות > דוגמה ראשונה

סוג נפוץ מאוד של כשלים, שקשה להבחין בו במקרים רבים, הוא קבוצת כשלי הסיבתיות נון קאוסה פרו קאוסה, בה יש זיהוי שגוי של הסיבה. דוגמה טיפוסית לכשל חמקמק וקשה לזיהוי כזה היא הבאה:
"ידוע כי רוב המשתמשים בסמים קשים השתמשו קודם במריחואנה. מכאן ברור שעישון מריחואנה מוביל לשימוש בהרואין".
או בניסוח אחר:
רוב חברי הקבוצה הנבדקת עישנו סמים קלים.
הקבוצה הנבדקת משתמשת כעת בסמים קשים.
לכן, עישון הסמים הקלים הוביל לשימוש בסמים קשים (תאוריית "סם המעבר").
מיקום התנהגות מסוימת של חברי הקבוצה הנבדקת על רצף זמן אינו גורר בהכרח שאירוע א' (עישון הסמים הקלים) הוא אכן הגורם לאירוע ב' (השימוש בסמים קשים). לדוגמה, אפשר להציג טענות אחרות עם זיהוי סיבתיות, שיראו מופרכות על פניהן:
כל חברי הקבוצה הנבדקת עישנו סיגריות.
הקבוצה הנבדקת משתמשת כעת בסמים קשים.
לכן, עישון הסיגריות הוביל לשימוש בסמים קשים.
או אפילו:
מחצית מחברי הקבוצה גרו ברמת גן לפני שהתמכרו לסמים.
הקבוצה הנבדקת משתמשת כעת בסמים קשים.
לכן, מגורים ברמת גן גורמים לחמישים אחוז ממקרי ההתמכרות לסמים קשים.
כדי שהסיבתיות הנטענת תהיה משכנעת, צריך להצביע על כך שבין הקבוצות יש חפיפה גבוהה, שהדגימה אינה מוטה, ושהסיבה שזוהתה היא אכן הסיבה המרכזית והמשמעותית, וכן הלאה. במקרה זה, ידוע כי כחצי מיליון מתושבי ישראל עישנו סמים קלים בתכיפות זו או אחרת במהלך חייהם, אך רק כמה אלפים מתוכם הפכו למכורים לסמים קשים. הסיבתיות שאותרה אינה משמעותית יותר מהמגורים ברמת גן (נתון העשוי להתקבל אם המחקר נערך בין מכורים לסמים ברמת גן).
דוגמאות > דוגמה שנייה

אחד מסוגי הכשלים אותו מתקשים רבים לזהות הוא כזה שבו משתנה תלוי (כלומר, כזה המושפע ממשתנים אחרים ומשפיע עליהם) נתפש כמשתנה בלתי תלוי. הדוגמה הבאה עשויה לאייר סוג זה של כשלים:
קל מאוד לראות את הכשל הלוגי בחשיבתו של קרוזו: הוא התעלם לחלוטין מהעובדה שכמות הכסף שהוא מקבל מששת אינה משתנה בלתי תלוי: ככל ששכרו יגדל, כן תקטן ההכנסה של ששת ומכאן גם יכולתו לשתות קפה בבית הקפה של קרוזו ומכיוון שכך תקטן גם רכישת פולי הקפה על–ידי קרוזו, וכן הלאה. כשל טיפוסי להתייחסות כזו למשתנים תלויים כאילו הם בלתי תלויים מכונה כשל צבר עבודה.
דוגמה מורכבת מעט יותר לאותו כשל עצמו ניתן יהיה לראות בביקור חוזר באי הבודד דמיונה, שנים רבות אחרי פרשת הקפה המקורית:
או בניסוח מעין סילוגיסטי:
רוב המוצרים נקנים באמצעות כספי המשכורת.
מגדילים את גובה המשכורת.
ייקנו יותר מוצרים.
ההנחה שמאחורי הדברים היא שגובה המשכורת (כלומר, כמות הכסף שבידי השכירים) היא משתנה בלתי–תלוי או, לכל הפחות, שהוא משתנה המשפיע רק על הדברים שהיינץ שטורם קרוזו רוצה שישפיעו, היינו, בניית בתי פאר בשכונת כריזנטמן. בפועל, התוצאות עשויות להיות אחרות, כגון: קיטון בהשקעות ובבניית מפעלים, פשיטת רגל של חלק מהמפעלים, גידול באבטלה, אינפלציה, יצירת חוב עתידי, והתרחשויות אחרות שאינן רצויות בהכרח.
קושי אחד הטמון בזיהוי הכשל נובע מכך שלרוב נוח להתמקד במספר מוגבל יחסית של משתנים, וקשה לזהות את השפעות הגומלין המורכבות בין מספר רב של משתנים. סיבה אחרת לקושי בזיהוי קשורה בהתעלמות מהעובדה שלכל פעולה יש תוצאה, לטובת ההנחה שישנן פעולות שלא תהיה להן תוצאה או שכל התוצאות תהיינה רצויות. בדוגמת מדינת דמיונה קיים כשל ברור מסוג זה בהנחה שהגדלת כמות הכסף שבידי חלק מהאנשים לא תגרום לקיטון בכמות הכסף שבידי כל השאר.
סוגי כשלים לוגיים

ניתן לחלק את סוגי הכשלים הלוגיים למחלקות, לפי הנקודה בטיעון בה חל הכשל, או לפי מבנה הטיעון השגוי: כשלי היסק והיקש, כשלי רטרודוקציה, ערפול, מעגליות, סילוגיזם, מתאם, נון סקוויטור וכשלים בודדים אחרים שאינם נופלים באחד מסיווגים אלו:
סוגי כשלים לוגיים > כשלי היקש

כשלי היקש -- כשלים הכוללים שגיאה היקשית (אינדוקטיבית)
שגיאות תצפית
דגימה מוטה
כשל זרקור
דגימה מוכתמת
הטיית הנסיין
שגיאות דגימה
גורמים לא מבוקרים
היקש עצל
מדגם לא מייצג
היפרבולה היקשית
הכללה חפוזה
הקבלה שגויה
חיוניות מטעה
יותר מדי חריגים
כשל אי הכללה
עיסוי נתונים
שגיאות דיווחיות
דיווח יתר של העובדות
דיווח חסר של העובדות
כשלי רטרודוקציה -- כשלים הכוללים שגיאה רטרודוקטיבית
שגיאות סיבתיות
הסבר תמוה
השערה מנוגדת לעובדות
כשל המהמר
כשל הלוטו
כשל המהמר ההפוך
סיבה מורכבת
סיבתיות לא משמעותית
קבוצת כשלי נון קאוסה פרו קאוסה
אפקט משולב (כשל הסיבה הבודדת)
כיוון הפוך
כשל רגרסיה
פוסט הוק ארגו פרופטר הוק (מתאם אקראי)
קום הוק ארגו פרופטר הוק (מתאם מצביע על סיבתיות)
כשל הצלף הבודד
כשלי ערפול
שפה מעורפלת
אמפיבוליה
כשלי הפצה
כשל הרכבה
כשל חלוקה
כשלי מעגליות
הצדקה מעגלית
בורות בלתי-מנוצחת
פטיציו פרינקיפי (הנחה טעונת הוכחה)
שאלה מתבקשת
כשל מעגל מרושע
ממצא מעגלי
ממצא אנקדוטלי
פוסט דזיגנציה (דייג נתונים)
הסבר מעגלי
הסתמכות על המסתורין
הסבר ריק
השערות מבטלות
כשלי סילוגיזם
נון סקוויטור
אישור הסוגר
הכחשת הפותח
חוסר עקביות
איליקיט מיור
איליקיט מינור
כשל הנחות בלעדיות
אישור מופרד
כשל אמצע לא מופץ
כשל ארבעה התנאים
כשל קיומי
מסקנה מחייבת מהנחה שוללת
כשלי מתאם
הכחשת המתאם
מתאם מודחק
ברירה כוזבת
אחרים
בשם ההסתברות
כשל אנימיסטי
כזב פתטי
כשל הסתברות קודמת
כשל התובע
כשל צירופיות
כשל אקולוגי
הנחה כוזבת
כשל ההיסטוריון
פרזנטיזם (שגגת הסופר)
כשל הומונקולוס
כשל צבר עבודה
עסקת חבילה
שום סקוטי אמיתי
ראו גם

עיוותי חשיבה
הטיה קוגניטיבית
דמגוגיה
לקריאה נוספת

אריסטו, 2007. On Sophistical Refutations (על הפרכות סופיסטיות) (בשפת המקור: De Sophistici Elenchi). (הקישור הוא עותק שמור מתוך ארכיון האינטרנט)
ויליאם איש אוקאם, ~1323.על הלוגיקה, חלק III.4.
ג'ון בורידאן, Summulae de dialectica, Book VII.
ארתור שופנהאואר, the Art of Controversy (אמנות המחלוקת)
ג'ון סטיוארט מיל, מערכת לוגית. ספר 5, פרק 7, כשלי בלבול.
החברה הפילוסופית, Logic (לוגיקה); מאמר
הערות שוליים

↑  "Formal fallacy", באתר Fallacy Files
↑  "Informal fallacy", באתר Fallacy Files
↑  H. F. Hallett, Dr. Johnson's Refutation of Bishop Berkeley, Mind 56, 1947, עמ' 132–147
↑  הערת הגייה: יש להגות את השם אד נוביטם אד נוֹ-ווי-טם (ו' כמו במלה "וֶרֶד").
| מסקנות לא-רלוונטיות (איגנורטיו אלנכי) וכשלים לוגיים |
| --- | --- | --- |
| כללי | דיקטו סימפליקיטר • אד נאוסאם • אקס סילנטיו • כשל הסתברות קודמת • בורות בלתי-מנוצחת • איש קש |  |
| פנייה אל הרגש | אד מטום • הסתמכות על החנופה • אד מיסריקורדיאם • בשם הלעג • לא הומצא כאן • אד אודיום • בשם ההומור • בשם הפטריוטיות • בשם הרצינות • בשם התועלת • כבוד בגלל קרבה |  |
| כשל גנטי | אד הומינם • אד ורקונדיאם • פנייה למניעים אישיים• אד אנטיקוויטם • אשמה בגלל קרבה • הרעלת בארות • רדוקטיו אד היטלרום • אד פופולום |  |
| אד קונסקוונטיאם | אד בקולום • בשם המשאלה |  |
| טווח ביניים | אבחנת פנטום • חשיבה בשחור לבן • מדרון חלקלק • דיקטו סימפליקיטר • אד טמפרנטיאם |  |
| כשלי סילוגיזם | איליקיט מיור • איליקיט מינור • כשל אמצע לא מופץ • מסקנה מחייבת מהנחה שוללת • כשל הנחות בלעדיות • כשל קיומי •  אישור מופרד • דיקטו סקונדום |  |
| נון סקוויטור | אישור הסוגר • הכחשת הפותח • חוסר עקביות |  |
| שגיאת דגימה | גורמים לא מבוקרים • היקש עצל • מדגם לא מייצג • היפרבולה היקשית • הכללה נמהרת • הקבלה שגויה • חיוניות מטעה • יותר מדי חריגים • כשל אי הכללה • עיסוי נתונים |  |
| כשלי הסחה | אד איגנורנטיאם • כשל נטורליסטי • פלוריום אינטרוגטיונום • משתי עוולות יוצא צדק • כשל התנגדויות זניחות |  |
| פנייה אל הסמכות | אד אנטיקוויטם • אד לזרום • אד נוביטם • אד קרומנם • בשם האינדיבידואליזם • בשם האמינות • מומחים לא מזוהים  • סמכות בלתי מעורערת • תמיכת המפורסם |  |
| שגיאות תצפית | דגימה מוטה • דגימה מוכתמת • הטיית הנסיין |  |
| --- | --- |
בקרת זהויות :  NLI: 987007565456805171  BNE: XX532365  BnF: cb11968702n (data)  GND: 4132069-4  LCCN: sh85046973
עודד הלפרין

עודד הלפרין (נכתב גם הלפרן; נולד ב-14 בינואר 1989) הוא ראש המועצה המקומית כפר תבור משנת 2018.
ביוגרפיה

הלפרין נולד בכפר תבור. הוא בנם של זוג רופאים. אביו הוא ערן הלפרן,שהיה מנהל המרכז הרפואי רבין ויו"ר איגוד בתי החולים בישראל. עודד הלפרין התחנך בבית הספר היסודי ע"ש יצחק רבין בכפר תבור, ולאחר מכן בבית הספר החקלאי כדורי. את שירותו בצה"ל עשה ביחידת דובדבן כלוחם וכמפקד.
להלפרין תואר ראשון במנהל עסקים, עם התמחות במימון מהמרכז הבינתחומי הרצליה, תואר אותו סיים בהצטיינות יתרה, ותואר שני במדיניות ציבורית מאוניברסיטת תל אביב.
בין השנים 2015–2017 עבד כמנהל קהילה ביישוב הקהילתי עדי. בשנים 2017–2018 כיהן כמנכ"ל עמותת הבוגרים של יחידת דובדבן.
ביוגרפיה > פעילות פוליטית

בשנת 2013 הקים הלפרין את סיעת "צעירי מסחה" אשר התמודדה בבחירות המקומיות למליאת המועצה המקומית כפר תבור וזכתה ב-30% מסך הקולות ובשלושה מושבים במליאת המועצה. בין השנים 2013–2018 כיהן כיו"ר הנהלת מתנ"ס כפר תבור וכסגן וממלא-מקום ראש המועצה יוסי דולה.
לאחר שהודיע דולה על פרישתו מהחיים הפוליטיים, הכריז הלפרין כי יתמודד על ראשות המועצה. בבחירות המוניציפליות שנערכו באוקטובר 2018, זכה הלפרין ב-48% מקולות הבוחרים ונבחר לראשות המועצה המקומית כפר תבור כשהוא גובר על 3 מועמדים אחרים. רשימתו "עתיד מסחה" זכתה ב-4 מ-9 המנדטים במליאת המועצה. בעת בחירתו היה צעיר ראשי הרשויות המקומיות בישראל.
בבחירות המקומיות שנערכו בסוף פברואר 2024, התמודד הלפרין כמועמד יחיד לראשות המועצה וזכה בתמיכה של 87% מקולות הבוחרים. סיעתו ״ממשיכים ביחד״ זכתה ל-6 מ-9 מושבים במליאת המועצה.
במקביל לתפקידו כראש המועצה המקומית כפר תבור מכהן הלפרין כחבר מליאה בוועדה המרחבית לתכנון ובנייה גליל מזרחי, חבר בדירקטוריון החברה למשק וכלכלה סוכנות לביטוח (1992) בע"מ וכיושב ראש עמותת המרכז הקהילתי כפר תבור.
ב-11 בנובמבר 2021 הצטרף הלפרין באופן רשמי למפלגת יש עתיד בראשות יאיר לפיד.
הלפרין הוא תושב כפר תבור, נשוי לרוני ואב לשתי בנות.
כראש מועצה

במהלך תקופת כהונתו כראש המועצה המקומית זכתה המועצה בפרס 5 כוכבי יופי בכל שנה, נבנה בית כנסת שלישי במושבה, נפתח בית ספר "שקד" לחינוך מיוחד, בוצעה כניסה נוספת למושבה מכיוון כביש 65, נחנכו 2 גני ילדים חדשים, מועדון לגיל השלישי והחלה הקמתה של שכונת "נאות תבור" לאנשי קבע בשיתוף מנהלת המגורים של צה"ל.
בנוסף לכך החלו העבודות לביצוע "עוקף כפר תבור" אשר יסיט את תוואי כביש 65 אל מחוץ למושבה.
בשנת 2019 התקיים בכפר תבור לראשונה פסטיבל השקד אשר מתקיים מאז באופן רציף בכל שנה ומושך אלפים רבים של מבקרים מכל רחבי הארץ.
הערות שוליים

1 2 3   אורלי אלקלעי, "הוא כמו הבן של כולם": ראש המועצה הצעיר ביותר, באתר כאן – תאגיד השידור הישראלי, 1 בנובמבר 2018
↑  יוסי וקנין, יוסי דולה פורש: "לא צריך להתנחל בתפקיד הזה", באתר mynet‏ העמק, 10 בדצמבר 2017
↑  יוסי וקנין ורוני שחר, היורש של יוסי דולה? עודד הלפרין מתמודד על ראשות מועצת כפר תבור, באתר mynet‏ העמק, 9 בפברואר 2018
↑  בחירות 2018, באתר www.kefar-tavor.muni.il
↑  כרמלה קופר, ביקושים לצפון: מינהלת המגורים של צה"ל יוצאת לשיווק בכפר תבור, באתר מגדילים התחדשות עירונית, ‏2021-06-22
↑  למרות המצב הביטחוני: שדרוג מקטע גולני-דברת בכביש 65 יוצא לדרך, באתר mynetafula, ‏2023-11-27
↑  אורלי גנוסר, ‏המופע המשוגע של השקדיות מסביב לכפר תבור, באתר גלובס, 5 במרץ 2022
גטה

פובליוס ספטימיוס גטה (בלטינית: Publius Septimius Geta; מרץ 189 – 26 בדצמבר 211) היה קיסר–אוגוסטוס של האימפריה הרומית, תחילה בשותפות עם אביו ספטימיוס סוורוס ואחיו הבכור קרקלה, ועם מות האב בשותפות קצרת ימים עם אחיו שהסתיימה כאשר קרקלה רצח אותו בנוכחות אימם.
קורות חייו > ילדותו

גטה נולד ברומא במרץ 189. אביו היה ספטימיוס סוורוס, קיסר האימפריה הרומית, שהיה קצין בצבא הרומאי ממוצא צפון-אפריקאי פיניקי, ואמו הייתה יוליה דומנה, אצילה מפרובינקיה סוריה ממוצא ערבי. לאחר עלייתו של ספטימיוס סוורוס לשלטון הוא זכה להוסיף את התואר "קיסר" לשמו כמי שמיועד להיות יורש העצר.
בשנות ה-80 המוקדמות של המאה ה-2, נפגשו הוריו לעתיד של גטה כאשר ספטימיוס סוורוס פיקד על לגיון שהוצב בסוריה. הוא היה נשוי לפאקיה מרקיאנה. מאוחר יותר באותו עשור, זמן לא רב לאחר מותה, סידר סוורוס עם משפחתה של יוליה, שתישלח אל גאליה, שם כיהן כמושל פרובינקיה. נראה כי הם נישאו בשנת 187 ושנה לאחר מכן נולד קרקלה, הבן הבכור.
ספר ההיסטוריה אוגוסטה וספרי היסטוריה רומאית מתקופת המאה ה-4 מעלים כעובדה ברורה שקרקלה היה למעשה בנו של סוורוס מאשתו הראשונה פאקיה מרקיאנה. המקורות המאוחרים מרחיקים לכת וטוענים כי למעשה, לאחר רציחתו של גטה, קרקלה נשא את יוליה דומנה לאשה. הגרסה השערורייתית ככל הנראה מבוססת מתחילה על כתבי ההיסטוריונים הרומאיים בני התקופה, קסיוס דיו והרודיאנוס, שנימת כתיבתם עוינת במופגן את קרקלה. על פי כתבי קסיוס דיו, בעת שקרקלה הוכתר כקיסר יחיד, לאחר רצח גטה והשלמת תהליך מחיקתו מספרי ההיסטוריה, הוא יצא למסע בשנת 212 שהוביל אותו בין היתר אל העיר אלכסנדריה, שם הוא נתקבל בעוינות על ידי האוכלוסייה המקומית. על פי הרודיאנוס, תושבי אלכסנדריה לא היססו לכנות בפומבי את יוליה דומאנה "איוקאסטה" (אנ'), שמה של אשתו ואמו של אדיפוס המלך היווני האגדתי, ברמז עבה על מערכת יחסים מינית בין יוליה דומנה לקרקלה.
קורות חייו > תקופת שלטונו > שלטון משותף עם קרקלה

קרקלה פעל בהחלטיות לביסוס שלטונו, הוא פיטר את פפיאנוס מפקד המשמר הפרטוריאני שהיה יד ימינו של אביו והרחיק יועצים אחרים מתפקידם את אלו שבהם ראה איום עתידי הוא הוציא להורג ונתן את ההוראה להוציא להורג את אשתו שעד אז הייתה בגלות באי קפרי. כחודש לאחר מותו של סוורוס עזבו 2 השליטים את בריטניה מלווים ביוליה דומנה ואנשי החצר ובמאי 211 הגיעו לרומא. בשלב זה היו האחים השליטים עוינים זה לזה ולא היו יכולים לדור תחת קורת גג אחת הם התגוררו בחלקים שונים של ארמון מוקפים בשומרי ראש, השנאה שיתקה לא רק את חצר המלוכה אלא גם את האימפריה והועלתה הצעה לחלק את האימפריה לשניים: אירופה עד לים מרמרה תחת שלטון קרקלה ואסיה תחת שלטון גטה. יוליה דומנה שלמעשה הייתה בעלת תפקיד מכריע בניהול האימפריה התנגדה לתוכנית.
קורות חייו > מותו של גטה

קרקלה החליט לקחת את היוזמה לידיו. הוא שכנע את גטה להיפגש בחדר של יוליה דומנה לפגישת פיוס אך הקיף את המגורים בחיילים חמושים שפרצו אל תוך החדר ברגע הינתן סימן. ההיסטוריון הרודיאנוס מתאר את הסצנה על פי קווי מתאר של האיליאדה במהלכה אפרודיטה מנסה להגן על בנה אניאס מתוקפיו ונפצעת תוך כדי המאבק. עם זאת הסצנה של הרודיאנוס מסתיימת במותו של גטה בזרועות יוליה דומנה שנפצעה אף היא. על פי קסיוס דיו, קרקלה היה מי שבסיכומו של דבר הכה את המכה הקטלנית בגטה ומיד יצא מזירת הרצח בצעקות שבר כמי שנאלץ להתגונן ממארב מתוכנן. הרצח הותיר את קרקלה בעמדה בעייתית מול הסנאט העוין וללא תמיכה מובטחת של הצבא, הוא יצא מהארמון ורץ למחנה המשמר הפרטוריאני שם הוא סיפר לקציני המשמר שהוא נמלט על נפשו מאחר שנאלץ להרוג את גטה שקשר עם אחרים להרוג אותו. את הסיפור הוא גיבה בהבטחה למענקים נדיבים לחיילי המשמר שקיבלו את הצעתו והבטיחו את שלומו.
משם פנה קרקלה ללגיון השני פרתיקה שחנה מחוץ לרומא, חיילי הלגיון סירבו תחילה לתת את תמיכתם או להכניס אותו למחנה אך גם הם התרצו לעמוד לצידו תמורת הבטחה למענקים נדיבים. קרקלה לא איבד מומנטום ולמחרת היום הופיע, מלווה בכוח צבאי משמעותי מול הסנאט. בנאום מחושב הוא הצדיק את הרצח של גטה, הציג את עצמו כקורבן לקשר שנרקם להרעיל אותו, הוסיף כי גטה אשם גם בחוסר כבוד כלפי יוליה דומנה, והכריז על חנינה לכל אזרחי רומא שהוגלו ממנה. ההיסטוריה אוגוסטה מסיט מעט את המסך מעל האירועים ומספר כי ביום למחרת הרצח כאשר קרקלה גילה שיוליה דומנה ביחד עם נשות החצר מתאבלות על גטה הוא ניסה לרצוח גם אותן. הביוגרפית המודרנית של יוליה דומנה החוקרת ברברה לוויק מטילה ספק בתיאור נסיבות מותו של גטה כמתואר על ידי הרודיאנוס או דיו. לפי טענתה רצח זה, בגלוי ולעיני עדים איננו התסריט הסביר ביותר לאירועים שהובילו למותו של גטה והיא מצביעה על ההשערה כי אופיים האלים והאימפולסיבי של שני האחים הביא להסלמה של מפגש שנועד לסכם תנאים לשלטון משותף או בנפרד, בתווך או חסות יוליה דומנה וכי במהלך העימות קרקלה היה בר המזל שהנחית את המכה הסופית.
כך או כך, את המהלך השלים מסע טיהורים חסר רחמים ובו הוצאו להורג כל תומכי גטה, כל אלו שנחשדו בתמיכה בגטה ובעיקר כל מי שקרקלה ראה בו כאיום פוטנציאלי להמשך השלטון. על פי קסיוס דיו נהרגו בטיהורים כ-20,000 איש. חלקם נרצחו על מנת שאפשר יהיה להחרים את רכושם ובהם המשפטן פפיאנוס. קרקלה הורה על מחיקת זכרו של גטה ושמו הוקע לדיראון עולם - נמחק מכתובות, חוקים ותקנות מטבעות עם דיוקנו או שמו של גטה הותכו והוא ירד מדפי ההיסטוריה.